Quin és el lema de la manifestació d'aquest any?
Dimarts, es commemora el Nou d'Octubre, data simbòlica del naixement del poble valencià amb l'entrada de les tropes catalanoaragoneses a la capital. La Diada estarà marcada per les agressions que hi va haver l'any passat i pel compte enrere cap a unes eleccions en què es decidirà entre la continuïtat del govern del Botànic o el retorn del PP al Palau de la Generalitat. La manifestació sortirà, com sempre, de la plaça de Sant Agustí, a les 18.30, enguany amb el lema 'Guanyem llibertats, fem País'. En l'última manifestació en favor del català, convocada pels partits, sindicats i entitats valencianistes, mig centenar de militants d'extrema dreta, sense permís per a concentrar-se i amb la passivitat de la policia, va agredir més de vint manifestants. Després de l'escàndol, finalment la policia va detenir dinou ultres. En aquesta ocasió, hi ha convocats i autoritzats actes de l'extrema dreta, malgrat les amenaces i agressions recents, com a l'Aplec del Camp de Túria, cosa que pot fer que es repeteixin les imatges de l'any passat.
Guanyem llibertats, fem País